Na osnovu člana 121. Zakona o visokom obrazovanju ("Službene novine Kantona Sarajevo" broj 36/22), člana 201. Statuta Univerziteta u Sarajevu, Odlukom o usvajanju dinamičkog plana potreba za raspisivanjem konkursa za izbor u zvanje broj: 01-6995/22-1 od 18.11.2022.godine i Dinamičkim planom potreba za raspisivanje konkursa za izbor u zvanje na Univerzitet u Sarajevu – Elektrotehničkom fakultetu u studijskoj 2022/2023. i Odlukom o usvajanju dopune Dinamičkog plana potreba za raspisivanje konkursa za izbor u zvanje broj: 01-339-4/23; 01-964/23 i Dopunom dinamičkog plana potreba za izbor u zvanje broj: 01-339-4-1/23 od 06.02.2023. godine i 01-964-1/23 od 03.04.2023. i 01-2207-1/23 od 03.07.2023. godine na Univerzitet u Sarajevu – Elektrotehničkom fakultetu u studijskoj 2022/2023. godini, Odluke Vijeća Univerziteta u Sarajevu – Elektrotehničkog fakulteta broj: 01-2211/23 od 03.07.2023.godine i saglasnosti Senata Univerziteta u Sarajevu broj: 01-13-22/23 od 19.07.2023. godine,  raspisuje se

**K O N K U R S**

**za izbor akademskog osoblja nastavnika**

I - Za izbor **akademskog osoblja - nastavnika u zvanje docent i to:**

**1. Na naučnu oblast „Računarstvo i informatika“ ….....................1 izvršilac (radni odnos na određeno vrijeme sa punim radnim vremenom)**

**II - Uslovi konkursa:**

            Pored opštih uslova propisanih Zakonom o radu, potrebno je da kandidat ispunjava uvjete utvrđene članom 112. Zakona o visokom obrazovanju ("Službene novine Kantona Sarajevo" broj 36/22):

docent: naučni stepen doktora u naučnoj oblasti na koju se bira, minimalno tri naučna rada objavljena u priznatim publikacijama, od čega je jedan naučni rad objavljen u publikaciji relevantnim naučnim bazama podataka;

Uz prijavu na konkurs za izbor akademskog osoblja u naučnonastavno zvanje zainteresovani kandidati prilažu dokaze da ispunjavaju minimalne uvjete za izbor:

* biografiju (CV), u elektronskoj i štampanoj varijanti;
* ovjerenu kopiju diplome doktora nauka iz oblasti na koju se bira;
* kandidati koji su u inostranstvu stekli diplomu, prilažu nostrificiranu diplomu ili rješenje,
* spisak objavljenih naučnih radova i same radove sa dokazom o objavljivanju istih,
* dokaz o pokazanim nastavničkim sposobnostima ukoliko isti posjeduju,
* drugu dokumentaciju u vezi obrazovanja, naučne radove, knjige, projekte, nagrade i slično za koje kandidat smatra relevantnim a navedeni su u biografiji.

Kandidati su obavezni u prijavi naznačiti akademsko zvanje za koju se prijavljuju.

III - Prijave sa potrebnom dokumentacijom se podnose lično ili putem pošte na adresu:

Univerzitet u Sarajevu – Elektrotehnički fakultet, Zmaja od Bosne bb, 71000 Sarajevo **(sa naznakom *''za Konkurs za izbor akademskog osoblja – docenta na oblast Računarstvo i informatika'')***

Uslovi za izbor kandidata u naučnonastavna zvanja utvrđeni su članom 112. Zakona o visokom obrazovanju ("Službene novine Kantona Sarajevo" broj 36/22). Konkurs ostaje otvoren 15 (petnaest) dana od dana objavljivanja. Nepotpune i neblagovremene prijave neće se razmatrati. Priložena dokumentacija po Konkursu neće se vraćati kandidatima.

Kontakt osoba: Aida Sarajlić Ovčina, tel.: 033250706.